Boishaai onttrek aan rugbytoernooi | Netwerk24
Vermiste vrou se onderklere langs N1 gekry
Die polisie vra die publiek se hulp om 'n vermiste vrou van Leeu-Gamka op te spoor wie se onderklere en skoene in 'n beboste gebied langs die N1 by dié dorpie in die Klein-Karoo gekry is.
Jhb: Skote klap in hooggeregshof
Minstens vier mans is Maandag aangekeer ná 'n skietery in die hooggeregshof in Johannesburg. Die mans was deel van 'n groep wat uit aanhouding wou ontsnap. 'n Polisiebeampte is na bewering deur een van die voortvlugtende mans met 'n mes gesteek. Hy i
Vermoorde Panayiotou se motor in Motherwell gekry
Die vermoorde sakeman Costa Panayiotou se gesteelde motor is verlate en vol bloedspatsels in Motherwell, Port Elizabeth, gekry.
Joubert hou leisels by Titans ná Faul se skuif
Pierre Joubert is in Jacques Faul se plek aangewys as die nuwe waarnemende uitvoerende hoof van Noordelikes se Krieketunie en die Titans.
Rocks verloor Vince voor eindstryd
Die Paarl Rocks sal komende Maandag op sy gevaarlike boulaanval staatmaak as hy die Mzansi-superliga wil wen.
Rusland geskors uit Olimpiese Spele en WB-sokker
Dis 'n uitgemaakte saak: Rusland sal nie in 2020 aan die Olimpiese Spele in Tokio en ook nie in 2022 aan die Winterspele in Beijing of Fifa se Sokkerwêreldbeker in Katar mag deelneem nie.
Curro-filiaal sy grootbaas kwyt
Dr. Chris van der Merwe, oudbaas van die privateskolegroep Curro, gaan eersdaags uittree as die uitvoerende hoof van Stadio, het die maatskappy aangekondig.
8 redes vir beurtkrag, en wat Eskom daaraan kan doen
Beurtkrag is die gevolg van 'n strukturele krisis in die kragbedryf, verduidelik Jesse Burton, energienavorser van die Universiteit van Kaapstad.
Gee jou oor aan prettige 'time warp' in Kaapstad
Boishaai onttrek aan rugbytoernooi
Deur Wim Pretorius 26 September 2018 10:45
Die Hoër Jongenskool Paarl (Boishaai) sal nie in 2019 aan die tweede weergawe van die Wêreld-skolerugbyfees deelneem nie.
Dié toernooi, wat vanjaar vir die eerste keer by Brugstraat deur Boishaai aangebied is, was die geesteskind van die eerste span se breier, Sean Erasmus, as deel van die skool se 150ste verjaardagvieringe.
Die Hoër Jongenskool Paarl sal nie in 2019 aan die Wêreld-skolerugbyfees deelneem nie. Foto: Argief
Carinat Sports Marketing het ingetree om die toernooi op die been te help bring en die voormalige Springbok-breier Heyneke Meyer het ook 'n rol gespeel om die kompetisie 'n werklikheid te maak.
"Ons oorspronklike kontrak met die geleentheid se organiseerders, Carinat, het ons die opsie gegee om die toernooi vir nog twee jaar aan te bied, maar ná lang gesprekke is daar besluit om die toernooi eerder jaarliks rond te skuif, soortgelyk aan die Cravenweek-toernooi," het die skool Woensdag in 'n verklaring gesê.
Die gevolg is dat die toernooi volgende jaar by Paul Roos Gimnasium in Stellenbosch aangebied sal word. Die Maroen Masjien het nie aan vanjaar se toernooi deelgeneem nie.
Die reëlings vir volgende jaar se toernooi het met heelwat onsekerheid gepaard gegaan en Boland Landbou was byna sy plek kwyt, ondanks die feit dat hy een van die uitblinkerspanne in vanjaar se toernooi was. Hy het oortuigende seges oor Napier Boys' High van Nieu-Seeland (59-26) en die Cavaliers van Australië (67-0) behaal.
Boland Landbou sou sy plek moes prysgee om vir Boishaai 'n geleentheid te gee om weer deel te neem, maar daar is later voorgestel om die twee skole eerder elk 'n enkele wedstryd in die toernooi te laat speel, 'n voorstel waaroor Carinat glo nie baie opgewonde was nie.
Boishaai het egter toe besluit om aan die toernooi te onttrek sodat Boland Landbou wel in 2019 sy staal teen die buitelanders kan wys.
"Ongelukkig sou Boland Landbou 'n geleentheid misgeloop het by volgende jaar se toernooi oor die aanvanklike onsekerheid en laat veranderinge wat gemaak is.
"As gevolg daarvan het Paarl Boishaai onttrek aan 2019 se toernooi om vir Boland Landbou 'n plek te gee aangesien ons gevoel het hulle was onskuldige slagoffers van die laat veranderinge."
Desondanks was Boishaai steeds dankbaar vir die geleentheid om die eerste gasheer te kon wees.
"Ons was bevoorreg om 21 000 toeskouers by Brugstraat te gehad het in die loop van die week.
"Ons wens Paul Roos alle sterkte toe vir volgende jaar se geleentheid en sal graag wil sien dat die Wêreld-skolerugbyfees die beste vertoonvenster vir skolerugby in die wêreld word," sê die skool.